pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.เกษตรฯ จัดโครงการส่งเสริมและพัฒนาด้านปศุสัตว์ (โคเนื้อ – โคนมแบบครบวงจร)
วันพฤหัสบดีที่ 3 พฤษภาคม 2561
ก.เกษตรฯ จัดโครงการส่งเสริมและพัฒนาด้านปศุสัตว์ (โคเนื้อ – โคนมแบบครบวงจร)
กระทรวงเกษตรฯ จัดโครงการส่งเสริมและพัฒนาด้านปศุสัตว์ (โคเนื้อ – โคนมแบบครบวงจร) ภายใต้นโยบายการตลาดนําการผลิต “มหาสารคามโมเดล” เพื่อสร้างความเข้มแข็งให้แก่เกษตรกร
นายนิวัติ สุธีมีชัยกุล ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังเปิดงานโครงการส่งเสริมและพัฒนาด้านปศุสัตว์ (โคเนื้อ – โคนมแบบครบวงจร) ภายใต้นโยบายการตลาดนําการผลิต “มหาสารคามโมเดล” ณ ศูนย์รับซื้อน้ํานมดิบสหกรณ์โคนมมหาสารคาม จํากัด ต.หนองสิม อ.บรบือ จ.มหาสารคาม ว่า การดําเนินการดังกล่าว มีวัตถุประสงค์เพื่อสร้างความเข้มแข็งให้แก่เกษตรกร โดยการรวมกลุ่มกันเป็นเครือข่ายจะเสริมสร้างให้เกษตรกรมีอํานาจต่อรองราคา มีการลดต้นทุนการผลิต เพิ่มคุณภาพสินค้า มีการจัดหาตลาดและช่องทางการจําหน่าย อีกทั้งยังเป็นการรวมกลุ่มการซื้อขายซึ่งกันและกัน ตามแนวคิดที่ว่า “โคนมมหาสารคาม ต้องกินมันมหาสารคาม เพื่อคนมหาสารคาม จะได้กินนมโคมหาสารคาม”
นายนิวัติ กล่าวต่อไปว่า การส่งเสริมและพัฒนาด้านปศุสัตว์ให้ครบวงจร จะต้องพัฒนาตั้งแต่ผู้ปลูกพืชอาหารสัตว์ ซึ่งเป็นต้นน้ําควบคู่กับงานด้านปศุสัตว์ไปพร้อมกัน โดยการใช้ตลาดนําการผลิต ซึ่งการดําเนินงานดังกล่าว ได้รับความร่วมมือจากทุกภาคส่วน ทั้งภาครัฐ ภาคเอกชน และเกษตรกร ที่จะสามารถขับเคลื่อนการดําเนินงานให้ก้าวไปด้วยกัน เพื่อให้เกิดความ “มั่นคง มั่งคั่ง ยั่งยืน” ตามวิสัยทัศน์ของทางรัฐบาล ที่มุ่งหวังจะสร้างโอกาสและทางเลือกในอาชีพเกษตรกรให้มีคุณภาพชีวิตที่ดีขึ้น
ทั้งนี้ กระทรวงเกษตรและสหกรณ์ โดยกรมปศุสัตว์ มียุทธศาสตร์โคเนื้อ 5 ปี พ.ศ.2561 – 2565 ซึ่งถือเป็นเครื่องมือการเตรียมความพร้อมการเปิดเสรีการค้า ภายใต้วิสัยทัศน์ “เป็นผู้นําการผลิตโคเนื้อที่เพียงพอต่อการบริโภค และส่งออกในภูมิภาค” ประกอบด้วย ยุทธศาสตร์ที่ 1 การรักษาตลาดการบริโภคเนื้อโคไทย ยุทธศาสตร์ที่ 2 การเพิ่มประชากรโคเนื้อ และยุทธศาสตร์ที่ 3 การลดต้นทุนด้วยการบริหารจัดการอาหารโคเนื้อ
นอกจากนี้ ยังมียุทธศาสตร์พัฒนาโคนมและผลิตภัณฑ์นมปี 2560 – 2569 ภายใต้วิสัยทัศน์ “อุตสาหกรรมโคนมไทยทั้งระบบ ได้มาตรฐานสากลภายใน 10 ปี” ประกอบด้วย ยุทธศาสตร์ที่ 1 การสร้างความเข้มแข็งให้กับเกษตรกรผู้เลี้ยงโคนมและองค์กรโคนม ยุทธศาสตร์ที่ 2 การพัฒนาการผลิตน้ํานมโคและอุตสาหกรรมโคนมให้ได้มาตรฐานสากล ยุทธศาสตร์ที่ 3 การส่งเสริมการบริโภคนมและพัฒนาผลิตภัณฑ์นมเพื่อการแข่งขันระดับนานาชาติ ยุทธศาสตร์ที่ 4 การพัฒนาระบบฐานข้อมูลและการใช้ประโยชน์ และ ยุทธศาสตร์ที่ 5 การวิจัยและพัฒนาองค์ความรู้การเลี้ยงโคนมให้กับเกษตรกร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-งานชุมนุมลูกเสือสำรอง ครั้งที่ 1
วันอังคารที่ 6 สิงหาคม 2562
งานชุมนุมลูกเสือสํารอง ครั้งที่ 1
งานชุมนุมลูกเสือสํารองแห่งชาติ ครั้งที่ 1 ในโอกาสครบรอบ 61 ปี ลูกเสือสํารองแห่งประเทศไทย
นางกนกวรรณ วิลาวัลย์ รมช.ศึกษาธิการ เป็นประธานงานชุมนุมลูกเสือสํารองแห่งชาติ ครั้งที่ 1 เนื่องในโอกาสครบรอบ 61 ปี ลูกเสือสํารองแห่งประเทศไทย เมื่อวันจันทร์ที่ 5 สิงหาคม 2562 ณ กองพันทหารราบที่ 3 กรมทหารราบที่ 2 รักษาพระองค์ จ.ปราจีนบุรี
นายประเสริฐ บุญเรือง เลขาธิการสํานักงานลูกเสือแห่งชาติ กล่าวรายงานว่า เนื่องด้วยในวันที่ 5 สิงหาคม 2501 เป็นวันก่อตั้งลูกเสือสํารองของไทย สํานักงานลูกเสือแห่งชาติร่วมกับสํานักงานศึกษาธิการจังหวัดทั่วประเทศ จัดงานชุมนุมลูกเสือสํารองแห่งชาติ ครั้งที่ 1 เนื่องในโอกาสครบรอบ 61 ปี ลูกเสือสํารองแห่งประเทศไทย ในระหว่างวันที่ 5-6 สิงหาคม 2562 เพื่อเป็นการส่งเสริมลูกเสือสํารอง ให้มีความรักและศรัทธาในกระบวนการลูกเสือ รวมทั้งพัฒนาความมีระเบียบวินัยของเด็กไทย ผ่านกิจกรรมค่ายพักแรมเป็นเวลา 1 คืน หลังจากนั้นจะศึกษาวิเคราะห์ผลการดําเนินงาน เพื่อใช้ประโยชน์ในการจัดงานชุมนุมลูกเสือสํารองครั้งต่อไป
ในส่วนของจังหวัดปราจีนบุรี จัดงานชุมนุมลูกเสือสํารองแห่งชาติ ครั้งที่ 1 เนื่องในโอกาสครบรอบ 61 ปี ลูกเสือสํารองแห่งประเทศไทย ระหว่างวันที่ 5-6 สิงหาคม 2562 ณ กองพันทหารราบที่ 3 กรมทหารราบที่ 2 รักษาพระองค์ จ.ปราจีนบุรี โดยมีกิจกรรมพักค่ายพักแรม 2 วัน 1 คน แบ่งเป็น 6 ค่ายย่อย กิจกรรมหลัก
6 กิจกรรม และกิจกรรมพิเศษ 2 กิจกรรม มีผู้เข้าร่วมงานกว่า 1,100 คน ประกอบด้วย ลูกเสือสํารอง ชั้น ป.3 จากโรงเรียนในสังกัดสํานักงานเขตพื้นที่การศึกษาประถมศึกษาปราจีนบุรี เขต 1-2 สํานักงานคณะกรรมการส่งเสริมการศึกษาเอกชน และเทศบาลเมืองจังหวัดปราจีนบุรี ผู้กํากับลูกเสือ ลูกเสือสํารอง ตลอดจนคณะกรรมการและเจ้าหน้าที่ เข้าร่วมกว่า 1,100 คน
รมช.ศึกษาธิการ กล่าวแสดงความชื่มชมบรรดาเหล่าลูกเสือสํารอง ที่มีความวิริยะอุตสาหะ อดทน ร่าเริง และตั้งใจแสดงออกในการใช้ชีวิตชาวค่าย และเนื่องในโอกาสครบรอบ 61 ปี ลูกเสือสํารองประเทศไทย ขอขอบคุณทุกภาคส่วน ที่ร่วมกันสนับสนุนให้ลูกเสือสํารองระดับชั้นประถมศึกษาปีที่ 3 ได้ร่วมกิจกรรมลูกเสือ และส่งเสริมให้ได้รับการพัฒนาตน ทั้งทางด้านร่างกาย สติปัญญา จิตใจ และศีลธรรม เพื่อความเป็นพลเมืองดีตามอุดมการณ์ลูกเสือ "จงรักภักดีต่อชาติ ศาสนา พระมหากษัตริย์ และมีเขียนชื่อถือได้" มีความรับผิดชอบสร้างสรรค์สังคม มีความสุขและเจริญก้าหน้า อันจะส่งผลต่อความมั่นคงของประเทศชาติในอนาคต ทั้งนี้ ขอขอบคุณทุกภาคส่วนที่มีส่วนร่วมในการจัดงานครั้งนี้
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ก.อุตฯ จับมือ แจ็ค หม่า ลงนาม MOU ดันเอสเอ็มอีไทยลงตลาดอีคอมเมิร์ซ
วันพฤหัสบดีที่ 19 เมษายน 2561
ก.อุตฯ จับมือ แจ็ค หม่า ลงนาม MOU ดันเอสเอ็มอีไทยลงตลาดอีคอมเมิร์ซ
รองนายกรัฐมนตรี  รัฐมนตรีว่าการกระทรวงอุตสาหกรรม นายแจ็ค หม่า ประธานกรรมการบริหารกลุ่มอาลีบาบา และนายลวี่ เจี้ยน เอกอัครราชทูตจีน ประจําประเทศไทย ร่วมเป็นสักขีพยานลงนามบันทึกความเข้าใจระหว่างหน่วยงานภาครัฐของไทยกับบริษัทในเครืออาลีบาบากรุ้ป
วันนี้ (19 เม.ย.61 ) นายสมคิด จาตุศรีพิทักษ์ รองนายกรัฐมนตรี นายอุตตม สาวนายน รัฐมนตรีว่าการกระทรวงอุตสาหกรรม นายแจ็ค หม่า ประธานกรรมการบริหารกลุ่มอาลีบาบา และนายลวี่ เจี้ยน เอกอัครราชทูตจีน ประจําประเทศไทย ร่วมเป็นสักขีพยานลงนามบันทึกความเข้าใจระหว่างหน่วยงานภาครัฐของไทยกับบริษัทในเครืออาลีบาบากรุ้ป เพื่อส่งเสริมการลงทุนในพื้นที่เศรษฐกิจพิเศษภาคตะวันออก (EEC) และขับเคลื่อนการพัฒนาเศรษฐกิจดิจิทัลของไทยภายใต้ยุทธศาสตร์ประเทศไทย 4.0 โดยมี นายพสุ โลหารชุน ปลัดกระทรวงอุตสาหกรรม และผู้บริหารกระทรวงอุตสาหกรรม ร่วมเป็นเกียรติ ณ โรงแรมแบ็งค็อก แมริออท มาร์คีส์ ควีนส์ปาร์ค
การลงนามความร่วมมือบันทึกความเข้าใจ 4 ฉบับ ที่หน่วยงานภาครัฐของไทยลงนามร่วมกับบริษัทเครืออาลีบาบากรุ้ป ได้แก่
1. ความร่วมมือด้านการค้าการลงทุน และการขับเคลื่อนเศรษฐกิจดิจิทัล ระหว่าง สํานักงาน อีอีซีและ Alibaba.com Singapore E-Commerce Private Limited
2. ความร่วมมือด้านการลงทุนในศูนย์สมาร์ท ดิจิทัล ฮับ ในพื้นที่ อีอีซี ระหว่างสํานักงานอีอีซี กรมศุลกากร และบริษัท Cainao Smart Logistics Network Hong Kong Limited
3. ความร่วมมือด้านการพัฒนาเอสเอ็มอีและบุคลากรในด้านดิจิทัล และการส่งเสริมธุรกิจผ่านอีคอมเมิร์ซ ระหว่างกรมส่งเสริมอุตสาหกรรม กรมส่งเสริมการค้าระหว่างประเทศ และ Alibaba Business School
4. ความร่วมมือด้านการท่องเที่ยวผ่านดิจิทัลและการส่งเสริมการท่องเที่ยวเมืองรอง ระหว่างการท่องเที่ยวแห่งประเทศไทย และบริษัท Zhejiang Fliggy Network Technology Company Limited
ภายในงาน ยังมีการเปิดตัว Thai Rice Flagship Store บนเว็บไซต์ Tmall.com ซึ่งเป็นเว็บไซต์ซื้อขายออนไลน์ระดับโลกที่เน้นร้านค้าแบรนด์ชั้นนําหรือร้านค้าตัวแทนที่มีความน่าเชื่อถือ ซึ่งจะช่วยผลักดันยอดขายผลิตผลทางการเกษตรเริ่มต้นจากข้าวและขยายไปยังผลไม้อื่นๆของไทย ซึ่งเป็นการร่วมมือระหว่างกระทรวงพาณิชย์และอาลีบาบา
ทั้งนี้ ในช่วงเช้า นายอุตตม สาวนายน รัฐมนตรีว่าการกระทรวงอุตสาหกรรม นําคณะผู้บริหาร Alibaba Group เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ณ ทําเนียบรัฐบาล โดยทั้งสองฝ่ายได้พูดคุยถึงโครงการความร่วมมือเพื่อพัฒนาอุตสาหกรรมและส่งเสริมบุคลากรในด้านธุรกิจดิจิทัล รวมถึงการจับมือกับการท่องเที่ยวแห่งประเทศไทยเพื่อส่งเสริมการท่องเที่ยวอีกด้วย
รัฐบาลไทย-ข่าวทำเนียบรัฐบาล-นายกรัฐมนตรี นำข้าราชการและเจ้าหน้าที่ทำเนียบรัฐบาลออกกำลังกายเพื่อเสริมสร้างสุขภาพที่ดีให้กับร่างกายและจิตใจ
วันพฤหัสบดีที่ 1 ธันวาคม 2559
นายกรัฐมนตรี นําข้าราชการและเจ้าหน้าที่ทําเนียบรัฐบาลออกกําลังกายเพื่อเสริมสร้างสุขภาพที่ดีให้กับร่างกายและจิตใจ
พลเอก ประยุทธ์ จันทร์โอชา นายกรัฐมนตรี นําข้าราชการและเจ้าหน้าที่ทําเนียบรัฐบาลออกกําลังกายเพื่อเสริมสร้างสุขภาพที่ดีให้กับร่างกายและจิตใจ
วันนี้ (30 พฤศจิกายน 2559) เวลา 15.00 น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาล ประกอบด้วย เจ้าหน้าที่สํานักงานปลัดสํานักนายกรัฐมนตรี เจ้าหน้าที่สํานักเลขาธิการนายกรัฐมนตรี เจ้าหน้าที่สํานักเลขาธิการคณะรัฐมนตรี และเจ้าหน้าที่สํานักงานสภาความมั่นคงแห่งชาติ ออกกําลังกายร่วมกัน เพื่อเสริมสร้างร่างกายให้มีสุขภาพที่ดีแข็งแรงทั้งร่างกายและจิตใจ มีภูมิต้านทานห่างไกลโรค ตลอดจนสามารถผ่อนคลายความเครียดจากการทํางานช่วยให้สมองปลอดโปร่งสดชื่น โดยมี พลเอก วิลาศ อรุณศรี เลขาธิการนายกรัฐมนตรี พร้อมด้วยคณะผู้บริหารสํานักเลขาธิการนายกรัฐมนตรี ผู้บริหารหน่วยงานภายในทําเนียบรัฐบาล เข้าร่วมด้วย
ทั้งนี้ ก่อนเริ่มกิจกรรมออกกําลังกาย นายกรัฐมนตรี ได้นําผู้เข้าร่วมกิจกรรมอบอุ่นร่างกายเพื่อเตรียมความพร้อมป้องกันอาการบาดเจ็บของกล้ามเนื้อจากการออกกําลังกาย โดยได้เล่นกีฬาประเภทตะกร้อ และวอลเลย์บอล ร่วมกับข้าราชการและเจ้าหน้าที่ทําเนียบรัฐบาล พร้อมกล่าวขอบคุณเจ้าหน้าที่ทุกคนที่ให้ความร่วมมือในการเข้าร่วมกิจกรรมออกกําลังกาย ก่อนกลับไปปฏิบัติหน้าที่ ณ ตึกไทยคู่ฟ้า ทําเนียบรัฐบาล
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เอกอัครราชทูตเวียดนามฯเข้าเยี่ยมคารวะรองนายกรัฐมนตรีในโอกาสพ้นจากหน้าที่
วันศุกร์ที่ 26 พฤษภาคม 2560
เอกอัครราชทูตเวียดนามฯเข้าเยี่ยมคารวะรองนายกรัฐมนตรีในโอกาสพ้นจากหน้าที่
เอกอัครราชทูตเวียดนามฯเข้าเยี่ยมคารวะรองนายกรัฐมนตรีในโอกาสพ้นจากหน้าที่
วันที่(26 พ.ค. 2560) เวลา 13.30 น. นายเหวียน เติ๊ต ถั่ญ (H.E. Mr. Nguyen Tat Thanh) เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะพลอากาศเอก ประจิน จั่นตอง รองนายกรัฐมนตรี เพื่ออําลาในโอกาสพ้นจากหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและเอกอัครราชทูตเวียดนามฯ หารือในเรื่องความสัมพันธ์ทวิภาคี โดยทั้งสองฝ่ายต่างยินดีที่ไทยและเวียดนามมีความสัมพันธ์ที่ใกล้ชิดและแน่นแฟ้นมากขึ้น โดยในปีที่ผ่านมาไทยและเวียดนามมีกิจกรรมเฉลิมฉลองครบรอบ 40 ปี การสถาปนาความสัมพันธ์ทางการทูตระหว่างทั้งสองประเทศ มีการแลกเปลี่ยนการเยือนและกิจกรรมที่สําคัญทางศิลปวัฒนธรรมระหว่างกัน ส่งผลให้ความสัมพันธ์มีความใกล้ชิดทั้งในระดับรัฐบาลและประชาชน เอกอัครราชทูตเวียดนามฯกล่าวว่า ประเทศไทยเป็นเสมือนบ้านหลังที่สอง มีความรู้สึกยินดีและภาคภูมิใจที่ได้มาปฏิบัติหน้าที่ในไทย พร้อมกล่าวขอบคุณรัฐบาลไทยที่ได้ให้ความร่วมมือในการกระชับความสัมพันธ์ไทย-เวียดนาม ตลอดระยะเวลา 3 ปี ที่ผ่านมา
เรื่องความร่วมมือทางด้านพลังงาน เวียดนามยินดีร่วมมือกับไทยในเรื่องการใช้พลังงานทางเลือก โดยเอกอัครราชทูตเวียดนามฯชื่นชมนโยบายของรัฐบาลไทยในการเสริมสร้างความมั่นคงด้านพลังงานของประเทศ หวังว่าทั้งสองประเทศจะมีความร่วมมือเพิ่มเติมในเรื่องนี้มากขึ้น ด้านรองนายกรัฐมนตรีกล่าวว่า รัฐบาลไทยได้ส่งเสริมให้ประชาชนใช้พลังงานทางเลือกเพิ่มมากขึ้น โดยเฉพาะพลังงานจากแสงอาทิตย์ ลม และพลังงานชีวภาพ (bio-energy) และไทยยินดีส่งเสริมความร่วมมือด้านพลังงานกับเวียดนาม ผ่านการแลกเปลี่ยนข้อมูลและประสบการณ์ระหว่างหน่วยงานที่เกี่ยวข้องของทั้งสองประเทศในอนาคต
เรื่องความเชื่อมโยงระหว่างประเทศต่างๆในอนุภูมิภาคแม่น้ําโขง เอกอัครราชทูตเวียดนามฯยินดีสนับสนุนไทยในเรื่องการส่งเสริมให้เกิดความร่วมมือในการบริหารจัดการแม่น้ําโขงอย่างยั่งยืน ระหว่างประเทศอนุภูมิภาคแม่น้ําโขง เนื่องจากเวียดนามเป็นประเทศปลายน้ําจึงมักได้รับผลกระทบจากการใช้น้ําของประเทศต้นน้ํามาโดยตลอด นอกจากนี้ ทั้งสองฝ่ายยังยินดีส่งเสริมให้เกิดความเชื่อมโยงทางด้านคมนาคมผ่านเส้นทางระเบียงเศรษฐกิจตะวันออก-ตะวันตก ซึ่งเชื่อมโยงเมียนมา ไทย ลาว และเวียดนาม รองนายกรัฐมนตรีและเอกอัครราชทูตเวียดนามฯ หวังว่า เส้นทางดังกล่าวจะทําให้เกิดประโยชน์ต่อเศรษฐกิจและประชาชนของทั้งสองประเทศ
เรื่องปรัชญาของเศรษฐกิจพอเพียง เอกอัครราชทูตเวียดนามฯชื่นชมหลักปรัชญาของเศรษฐกิจพอเพียงว่าเป็นสิ่งที่มีประโยชน์และสามารถนําไปปฏิบัติได้จริง และยินดีที่หลักปรัชญาดังกล่าวได้ถูกนําไปปรับใช้อย่างกว้างขวางและเกิดประสิทธิผลในหลายๆประเทศ หวังว่าไทยจะเผยแพร่หลักปรัชญาดังกล่าวให้เวียดนามด้วยเช่นกัน ซึ่งรองนายกรัฐมนตรียินดีอย่างยิ่งที่เวียดนามสนใจ และต่างๆหากเวียดนามสนใจนําคณะมาศึกษาดูงาน รองนายกรัฐมนตรีพร้อมประสานให้หน่วยงานที่เกี่ยวข้องให้ความรู้และนําไปดูการปฏิบัติจริงตามพื้นที่ต่างๆ
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรีตรวจเยี่ยมและติดตามการดำเนินงานด้านศิลปกรรมและประณีตศิลป์ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันพฤหัสบดีที่ 6 กรกฎาคม 2560
พลเอก ธนะศักดิ์ ปฏิมาประกร รองนายกรัฐมนตรีตรวจเยี่ยมและติดตามการดําเนินงานด้านศิลปกรรมและประณีตศิลป์ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
พลเอก ธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมตรวจเยี่ยมและติดตามการดําเนินงานด้านศิลปกรรมและประณีตศิลป์ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันที่ 6 กรกฎาคม 2560 เวลา 11.30 น. พลเอก ธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมตรวจเยี่ยมและติดตามการดําเนินงานด้านศิลปกรรมและประณีตศิลป์ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยมีนายอนันต์ ชูโชติ อธิบดีกรมศิลปากร ผู้บริหารระดับสูง ข้าราชการและเจ้าหน้าที่ให้การต้อนรับ ณ สํานักช่างสิบหมู่ จังหวัดนครปฐม
รัฐบาลไทย-ข่าวทำเนียบรัฐบาล-พม. ร่วมประชุมคณะทำงานประชารัฐเพื่อสังคม (E6) ครั้งที่ 2/2560 เพื่อร่วมขับเคลื่อนการดำเนินงาน “5 Quick Win” สู่การพัฒนาในระดับพื้นที่
วันพุธที่ 28 มิถุนายน 2560
พม. ร่วมประชุมคณะทํางานประชารัฐเพื่อสังคม (E6) ครั้งที่ 2/2560 เพื่อร่วมขับเคลื่อนการดําเนินงาน “5 Quick Win” สู่การพัฒนาในระดับพื้นที่
พม. ร่วมประชุมคณะทํางานประชารัฐเพื่อสังคม (E6) ครั้งที่ 2/2560 เพื่อร่วมขับเคลื่อนการดําเนินงาน “5 Quick Win” สู่การพัฒนาในระดับพื้นที่
วันนี้ (28 มิ.ย. 60) เวลา 10.00 น. ที่โรงแรมเซ็นทาราแกรนด์ เซ็นทรัลพลาซา ลาดพร้าว กรุงเทพฯ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ในฐานะหัวหน้าทีมภาครัฐ เข้าร่วมการประชุมคณะทํางานประชารัฐเพื่อสังคม(E6) ครั้งที่ 2/2560 โดยมีดร.สมคิด จาตุศรีพิทักษ์ รองนายกรัฐมนตรีเป็นประธานการประชุม พร้อมด้วย นพ.ประเวศ วะสี ที่ปรึกษาคณะทํางานฯ นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ นายอิสระ ว่องกุศลกิจ ประธานอาวุโสหอการค้าไทย ในฐานะหัวหน้าทีมภาคเอกชน และ ดร.สุปรีดา อดุลยานนท์ ผู้จัดการกองทุนสนับสนุนการสร้างเสริมสุขภาพ(สสส.) ในฐานะหัวหน้าทีม ภาคประชาสังคม รวมทั้งคณะทํางาน ผู้แทนหน่วยงานภาครัฐ ภาคเอกชน และภาคประชาสังคมที่เกี่ยวข้อง อาทิ สภาอุตสาหกรรม ตลาดหลักทรัพย์ บริษัท ปตท.จํากัด (มหาชน) จํานวนกว่า 150 คน เข้าร่วมประชุม
พลตํารวจเอก อดุลย์กล่าวว่า การประชุมครั้งนี้ จัดขึ้นเพื่อหารือและติดตามความก้าวหน้าประเด็นเร่งด่วนของคณะทํางานฯ ได้แก่ 1) ด้านการส่งเสริมการมีรายได้และมีงานทําของคนพิการ 2) ด้านการส่งเสริมการมีรายได้และมีงานทําของผู้สูงอายุ 3) ด้านการออมเพื่อเกษียณอายุ 4) ด้านที่อยู่อาศัยและสิ่งแวดล้อมเพื่อการอยู่อาศัยผู้สูงอายุ และ 5) ด้านความปลอดภัยบนท้องถนน ซึ่งประเด็นเร่งด่วนทั้งหมดเรียกว่า "5 Quick Win” และทางคณะทํางาน E6 ได้ดําเนินการมาตลอด 6 เดือนที่ผ่านมา ส่งผลให้มีความก้าวหน้าที่เป็นรูปธรรม และมีผลงานที่สามารถวัดผลได้ ทั้งในเชิงมาตรการและเชิงปริมาณ เมื่อเทียบกับเป้าหมายที่ตั้งไว้ โดยเฉพาะด้านการส่งเสริมการมีรายได้และมีงานทําของผู้พิการและผู้สูงอายุ ซึ่งปัจจุบันเกิดการจ้างงานผู้พิการภายใต้ความร่วมมือประชารัฐแล้วจํานวนกว่า 7,500 อัตรา
"นอกจากนี้ มีองค์กรใหม่ๆ ที่เกี่ยวข้องให้ความสนใจเข้าร่วม ทําให้เกิดการต่อยอดไปยังการดําเนินงานในประเด็นอื่นๆ ที่ไม่จํากัดเพียง 5 ประเด็นเร่งด่วน หรือ "5 Quick Win” เพื่อขยายผลไปสู่ระดับพื้นที่ โดยอาศัยการเชื่อมประสานความร่วมมือกับคณะทํางานการพัฒนาเศรษฐกิจฐานรากและประชารัฐ (E3) และกลไกในพื้นที่ของกระทรวง พม. กระทรวงมหาดไทย หรือหน่วยงานรัฐอื่นๆ รวมถึงภาคเอกชนและภาคประชาสังคม ซึ่งรัฐบาลพร้อมสนับสนุนและอํานวยความสะดวกในการดําเนินการอย่างเต็มที่”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดโครงการมหกรรมไกล่เกลี่ยข้อพิพาทชั้นบังคับคดี ประจำปีงบประมาณ พ.ศ. 2562 ในจังหวัดสุโขทัย
วันจันทร์ที่ 16 กันยายน 2562
กระทรวงยุติธรรม โดยกรมบังคับคดีจัดโครงการมหกรรมไกล่เกลี่ยข้อพิพาทชั้นบังคับคดี ประจําปีงบประมาณ พ.ศ. 2562 ในจังหวัดสุโขทัย
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดี ประจําปีงบประมาณ พ.ศ. ๒๕๖๒ ในจังหวัดสุโขทัย
ในวันเสาร์ที่ ๑๔ กันยายน ๒๕๖๒ เวลา ๑๐.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการมหกรรมไกล่เกลี่ยข้อพิพาทชั้นบังคับคดี ประจําปีงบประมาณ พ.ศ. ๒๕๖๒ ในจังหวัดสุโขทัย โดยมีนายไมตรี ไตรติลานันท์ ผู้ว่าราชการจังหวัดสุโขทัย นายวิตถวัลย์ สุนทรขจิต ผู้ตรวจราชการกระทรวงยุติธรรม นางอรัญญา ทองน้ําตะโก อธิบดีกรมบังคับคดี พร้อมด้วยหัวหน้าส่วนราชการในสังกัดกระทรวงยุติธรรม และหน่วยงานในพื้นที่จังหวัดสุโขทัย เข้าร่วม ณ ห้องประชุมศรีจุฬาลักษณ์ โรงเรียนสุโขทัยวิทยาคม จังหวัดสุโขทัย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า การจัดโครงการไกล่เกลี่ยข้อพิพาทชั้นบังคับคดีในครั้งนี้ ถือเป็นการดําเนินการตามแผนยุทธศาสตร์ชาติระยะ ๒๐ ปี ที่ได้กําหนดนโยบาย หลัก ๑๒ ด้าน เพื่อพัฒนาประเทศ แก้ไขปัญหาปากท้อง และสร้างรายได้ให้ประชาชน
ให้เพียงพอต่อการดํารงชีวิต เพื่อลดความเหลื่อมล้ําในสังคม โดยกรมบังคับคดีมีภารกิจในด้านการบังคับคดีแพ่ง การบังคับคดีล้มละลาย การฟื้นฟูกิจการของลูกหนี้ การชําระบัญชีตามคําสั่งศาล การวางทรัพย์ การประเมินราคาทรัพย์สิน และ
การไกล่เกลี่ยข้อพิพาทชั้นบังคับคดี ได้เล็งเห็นถึงปัญหาดังกล่าวจึงมีแนวทางการแก้ไขปัญหาหนี้สิน และลดภาระหนี้สินของประชาชน ในหนี้ครัวเรือน หนี้รายย่อย หนี้บัตรเครดิต หนี้เช่าซื้อ หนี้ผู้ประกอบธุรกิจขนาดกลางและขนาดย่อม (SMEs) หนี้เกษตรกร และหนี้กองทุนเงินให้กู้ยืมเพื่อการศึกษา ที่ลูกหนี้ผู้ถูกบังคับคดีได้รับผลกระทบในการดําเนินชีวิตเป็นอย่างมาก โดยการจัดมหกรรมไกล่เกลี่ยข้อพิพาทชั้นบังคับคดี ซึ่งเป็นกระบวนการยุติธรรมทางเลือกที่เปิดโอกาสให้เจ้าหนี้ลูกหนี้ได้เจรจากันด้วยความพึงพอใจ เป็นการอํานวยความยุติธรรม ลดความเหลื่อมล้ํา ทําให้เกิดความยุติธรรม อย่างเสมอภาคในทุกชนชั้น ประชาชนสามารถเข้าถึงกระบวนการยุติธรรมได้โดยง่าย ส่งผลให้สังคมเกิดความสงบสุข เพื่อเป็นการสานต่อนโยบายของรัฐบาล ในการแก้ไขปัญหาหนี้สินของประชาชน และสามารถสนับสนุนส่งเสริมสภาพคล่องทางเศรษฐกิจ ในเขตพื้นที่ได้อย่างมั่นคง มั่งคั่ง ยั่งยืนต่อไป
การจัดมหกรรมไกล่เกลี่ยข้อพิพาทชั้นบังคับคดีในครั้งนี้ กรมบังคับคดีร่วมกับหน่วยงานภาครัฐ ภาคเอกชน รวม ๕ หน่วยงาน ได้แก่ กองทุนเงินให้กู้ยืมเพื่อการศึกษา ธนาคารออมสิน บริษัท โตโยต้า ลีสซิ่ง (ประเทศไทย) จํากัด บริษัท อยุธยา แคปปิตอล ออโต้ ลีส จํากัด (มหาชน) และธนาคารพัฒนาวิสาหกิจขนาดกลางและขนาดย่อม
แห่งประเทศไทศ (SME Bank) มีลูกหนี้ตามคําพิพากษาในเขตพื้นที่รวม ๕ จังหวัด ได้แก่ จังหวัดสุโขทัย จังหวัดตาก จังหวัดพิจิตร จังหวัดพิษณุโลก และจังหวัดอุตรดิตถ์ รวมทั้งสิ้น ๓,๒๐๐ เรื่อง เพื่อเป็นการดําเนินการภารกิจเชิงรุกในการเพิ่มโอกาสให้เจ้าหนี้ และลูกหนี้สามารถเจรจากันได้ด้วยความพึงพอใจ สะดวก รวดเร็ว เป็นธรรม และไม่มีค่าใช้จ่าย เจ้าหนี้ได้รับชําระหนี้ และลูกหนี้สามารถชําระหนี้ได้ ส่งผลให้ลูกหนี้มีคุณภาพชีวิตที่ดีขึ้น ไม่ต้องถูกบังคับคดี หรือถูกฟ้องล้มละลาย อีกทั้ง ยังเป็นการอํานวยความยุติธรรม เพื่อลดความเหลื่อมล้ํา และช่วยเหลือประชาชนให้สามารถเข้าถึงกระบวนการยุติธรรมได้โดยง่าย ตลอดจนเป็นการสร้างสังคมที่เป็นสุขให้กับประชาชน
รัฐบาลไทย-ข่าวทำเนียบรัฐบาล-นรม. นำ ครม. วางพานพุ่มสักการะพระบรมราชานุสาวรีย์ (รัชกาลที่ 7) เนื่องในวันรัฐธรรมนูญ
วันอาทิตย์ที่ 10 ธันวาคม 2560
นรม. นํา ครม. วางพานพุ่มสักการะพระบรมราชานุสาวรีย์ (รัชกาลที่ 7) เนื่องในวันรัฐธรรมนูญ
นรม. นํา ครม. วางพานพุ่มสักการะพระบรมราชานุสาวรีย์ (รัชกาลที่ 7) เนื่องในวันรัฐธรรมนูญ
วันนี้ (10 ธันวาคม 2560) เวลา 16.30 น. ณพระบรมราชานุเสาวรีย์ พระบาทสมเด็จพระปกเกล้าเจ้าอยู่หัว (รัชกาลที่ 7)บริเวณด้านหน้าอาคารรัฐสภา ถนนอู่ทองในกรุงเทพมหานคร พลเอก ประยุทธ์ จันทร์โอชา นายกรัฐมนตรี นําคณะรัฐมนตรี วางพานพุ่มดอกไม้ถวายบังคมพระบรมราชานุสาวรีย์ พระบาทสมเด็จพระปกเกล้าเจ้าอยู่หัว (รัชกาลที่ 7) เนื่องในพระราชพิธีฉลองวันพระราชทานรัฐธรรมนูญแห่งราชอาณาจักรไทย อาทิ นายอภิศักดิ์ ตันติวรวงศ์ รัฐมนตรีว่าการกระทรวงการคลัง นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ นายกอบศักดิ์ ภูตระกูล รัฐมนตรีประจําสํานักนายกรัฐมนตรี พลเอก วิลาศ อรุณศรี เลขาธิการนายกรัฐมนตรี พร้อมด้วยข้าราชการ และเจ้าหน้าที่จากหน่วยงานต่าง ๆ เข้าวางพานพุ่มดอกไม้พร้อมถวายบังคมฯ โดยพร้อมเพรียงกัน
เนื่องในพระราชพิธีฉลองวันพระราชทานรัฐธรรมนูญแห่งราชอาณาจักรไทย หรือวันรัฐธรรมนูญทั้งนี้ ในทุกวันที่10ธันวาคม ของทุกปี ซึ่งถือเป็นวันที่พระบาทสมเด็จพระปกเกล้าเจ้าอยู่หัว (รัชกาลที่ 7) ทรงพระราชทานรัฐธรรมนูญราชอาณาจักรสยาม ฉบับถาวร พ.ศ.2475เพื่อเป็นหลักในการปกครองของประเทศให้แก่ประชาชนชาวไทย
***************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิด “ศูนย์ความร่วมมืออาเซียน-ญี่ปุ่น เพื่อพัฒนาบุคลากรความมั่นคงปลอดภัยไซเบอร์”
วันจันทร์ที่ 17 กันยายน 2561
รมว.ดิจิทัลฯ เป็นประธานเปิด “ศูนย์ความร่วมมืออาเซียน-ญี่ปุ่น เพื่อพัฒนาบุคลากรความมั่นคงปลอดภัยไซเบอร์”
รมว.ดิจิทัลฯ
ดร. พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดศูนย์ความร่วมมืออาเซียน-ญี่ปุ่น เพื่อพัฒนาบุคลากรความมั่นคงปลอดภัยไซเบอร์ (ASEAN-Japan Cybersecurity Capacity Building Centre : AJCCBC) เมื่อวันที่ 14 กันยายน 2561 ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) โดยกระทรวงดิจิทัลฯ ในฐานะตัวแทนประเทศไทย ได้รับเลือกให้เป็นเจ้าภาพจัดตั้งศูนย์ AJCCBC ตามมติที่ประชุม TELMIN-Japan หรือการประชุมรัฐมนตรีอาเซียนด้านโทรคมนาคมและเทคโนโลยีสารสนเทศร่วมกับประเทศญี่ปุ่น ที่ประเทศกัมพูชาเมื่อปลายปีที่ผ่านมา โดยได้มอบหมายให้สํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ ETDA หน่วยงานในสังกัดฯ เป็นเจ้าภาพหลักในการดําเนินงาน ซึ่งศูนย์ฯ ดังกล่าว ได้รับการสนับสนุนจากประเทศญี่ปุ่น ทั้งด้านงบประมาณและองค์ความรู้ต่างๆ ทําให้สามารถดําเนินการฝึกอบรมให้แก่ประเทศสมาชิกอาเซียนได้อย่างมีประสิทธิภาพ ขณะที่แผนแม่บท the ASEAN ICT Masterplan 2020 กําลังจะเข้าสู่ช่วงสุดท้าย ตั้งแต่ปีหน้าจะเป็นเวลาที่อาเซียนต้องขยับอย่างรวดเร็วและชาญฉลาด เป็นก้าวแห่ง ASEAN Digital Agility ซึ่งจะแบ่งออกเป็น 5 ประเด็นหลัก ได้แก่ 1) Smart City 2) Connectivity & Mobility 3) Harmonization & Alignment 4) Manpower & Society และ 5) Cybersecurity โดยศูนย์ความร่วมมืออาเซียน-ญี่ปุ่นฯ จะกลายเป็นโครงสร้างพื้นฐานที่สําคัญของภูมิภาค ซึ่งจะยกระดับการพัฒนาบุคลากรด้านความมั่นคงปลอดภัยไซเบอร์ของอาเซียน และเป็นสัญลักษณ์แสดงถึงความสัมพันธ์ที่แข็งแกร่งและยาวนานระหว่างประเทศญี่ปุ่น กับ ภูมิภาคอาเซียน
*************************
รัฐบาลไทย-ข่าวทำเนียบรัฐบาล-เกษตรกรที่จะสละสิทธิเงินช่วยเหลือจากโครงการช่วยเหลือเกษตรกร ยื่นคําร้องขอคืนสิทธิได้ตั้งแต่วันที่ 11 มิ.ย. 63 เป็นต้นไป
วันเสาร์ที่ 13 มิถุนายน 2563
เกษตรกรที่จะสละสิทธิเงินช่วยเหลือจากโครงการช่วยเหลือเกษตรกร ยื่นคําร้องขอคืนสิทธิได้ตั้งแต่วันที่ 11 มิ.ย. 63 เป็นต้นไป
เกษตรกรที่ต้องการสละสิทธิเงินช่วยเหลือจากโครงการช่วยเหลือเกษตรกรที่ได้รับผลกระทบจากการระบาด ของโรคติดเชื้อไวรัสโคโรนา 2019 สามารถยื่นคําร้องขอคืนสิทธิได้ตั้งแต่วันที่ 11 มิ.ย. 63 เป็นต้นไป ในวันเวลาราชการ
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ออกแนวทางปฏิบัติการขอคืนสิทธิ (สละสิทธิ) การช่วยเหลือที่ได้รับ หรือการคืนเงินช่วยเหลือจากโครงการช่วยเหลือเกษตรกรที่ได้รับผลกระทบจากการระบาด ของโรคติดเชื้อไวรัสโคโรนา 2019 โดยเกษตรกรสามารถยื่นแบบคําร้องขอคืนสิทธิ (สละสิทธิ) ด้วยตนเอง หรือทําหนังสือมอบอํานาจให้ผู้แทนมายื่นแบบคําร้องต่อเจ้าหน้าที่ของส่วนราชการรับขึ้นทะเบียนเกษตรกรทั้ง 7 หน่วยงาน สํานักงานเกษตรและสหกรณ์จังหวัด ทุกจังหวัด และส่วนกลาง ได้แก่
1) สํานักงานเกษตรอําเภอ และสํานักงานเกษตรพื้นที่ 1 มีนบุรี / สํานักงานเกษตรพื้นที่ 2 ลาดกระบัง / สํานักงานเกษตรพื้นที่ 3 ตลิ่งชัน / สํานักงานเกษตรพื้นที่ 4 ทวีวัฒนา
2) สํานักงานประมงจังหวัด และสํานักงานประมงอําเภอทุกแห่ง / สํานักงานประมงพื้นที่กรุงเทพมหานคร
3) สํานักงานปศุสัตว์จังหวัด และสํานักงานปศุสัตว์อําเภอทุกแห่ง
4) กรมหม่อนไหม และศูนย์หม่อนไหมเฉลิมพระเกียรติฯ ทุกศูนย์ ทั้ง 21 แห่ง
5) การยางแห่งประเทศไทยจังหวัด และสาขาทุกแห่ง และสํานักงานกลาง
6) สํานักงานสรรพสามิตพื้นที่ / พื้นที่สาขาที่ออกใบอนุญาต
7) สํานักงานคณะกรรมการอ้อยและน้ําตาลทราย ส่วนกลาง และส่วนภูมิภาคทุกแห่ง และเจ้าหน้าที่ประจําโรงงานน้ําตาล 57 แห่ง
8) สํานักงานเกษตรและสหกรณ์จังหวัด ทุกจังหวัด
9) ส่วนกลางที่ทั้ง 7 หน่วยงาน ได้แก่ กรมส่งเสริมการเกษตร กรมปศุสัตว์ กรมประมง กรมหม่อนไหม การยางแห่งประเทศไทย สํานักงานปลัดกระทรวงเกษตรและสหกรณ์ และสํานักงานเศรษฐกิจการเกษตร
ทั้งนี้ การยื่นคําร้องขอคืนสิทธิ ผู้มีสิทธิสามารถยื่นคําร้องขอคืนสิทธิได้ตั้งแต่วันที่ 11 มิถุนายน 2563 เป็นต้นไป ในวันเวลาราชการ โดยสามารถดาวน์โหลดเอกสารได้จาก www.moac.go.th และหลังจากที่เกษตรกรยื่นคําร้องขอคืนสิทธิ (สละสิทธิ) การช่วยเหลือแล้ว หน่วยงานรับคําร้องจะบันทึกคําร้องตามแบบฟอร์มเข้าระบบ และให้สํานักงานเศรษฐกิจการเกษตรดําเนินการรวบรวมส่งรายชื่อเกษตรกรผู้ยื่นขอคืนสิทธิทั้งหมดให้ธนาคารเพื่อการเกษตรและสหกรณการเกษตร (ธ.ก.ส.) ดําเนินการเรียกคืนเงินต่อไป